open-index/open-wikipedia-markdown huggingface dataset:
นิสา วงศ์วัฒน์

**นิสา วงศ์วัฒน์** หรือมีชื่อจริงว่า **วณิชยา วงศ์วัฒน์**  (21 กุมภาพันธ์ พ.ศ. 2510 - 6 เมษายน พ.ศ. 2538) เป็นนักแสดงหญิงชาวไทย มีภูมิลำเนาอยู่อำเภอราชสาส์น จังหวัดฉะเชิงเทรา มีพี่น้อง 8 คน จบการศึกษาจากวิทยาลัยเกษตรกรรม ฉะเชิงเทรา และกำลังศึกษาปริญญาตรีทางด้านสาขานิเทศศาสตร์ ที่ วิทยาลัยครูจันทรเกษม

## ประวัติ
โจ้ นิสา เป็นบุตรคนสุดท้องจากพี่น้องทั้งหมด 8 คน เริ่มเข้าสู่วงการบันเทิงจากการถ่ายแบบนิตยสาร โดยการชักนำของพจน์ อานนท์ เริ่มต้นผลงานการแสดงจากภาพยนตร์จอเงินแนวบู๊ โดยแรกเริ่มใช้ชื่อในวงการว่า **วชิรา วงศ์วัฒน์** ส่วนใหญ่คู่กับสรพงษ์ ชาตรี เช่น เรื่อง *ตามฆ่า, ยิงทิ้ง, ลายพาดกลอน, เดนมนุษย์, พระรามทรงปืน ฯลฯ *

จากนั้นเริ่มมีผลงานละครเรื่องแรกคือ *ธิดาดาวดำ*  ซึ่งเป็นละครแนวจักร ๆ วงศ์ ๆ ทางช่อง 3 ต่อด้วย *เจ้าสาวครึ่งคืน* ทางช่อง 9 จากการชักนำของดาวน้อย สีบุญเรือง และเปลี่ยนชื่อในวงการเป็น **นิสา วงศ์วัฒน์**      

ผลงานสร้างชื่อคือ บทร้ายจากละครเรื่อง เพลิงพ่าย ละครช่อง 9 ช่วงบ่ายเสาร์อาทิตย์ ซึ่งเป็นการพลิกบทบาทมารับบทร้ายเป็นครั้งแรก

## การเสียชีวิต
โจ้ นิสา เสียชีวิตจากการประสบอุบัติเหตุรถคว่ำที่ถนนรัชดาภิเษก เมื่อวันที่ 6 เมษายน พ.ศ. 2538 ในขณะที่เธอมีอายุเพียง 28 ปีเท่านั้น สร้างความโศกเศร้าเสียใจต่อครอบครัว คนในวงการบันเทิง และแฟนคลับเป็นอย่างมาก

## ผลงาน
### ละครโทรทัศน์

### ภาพยนตร์
* ตามฆ่า (2529) 
* ยิงทิ้ง (2529)
* ลายพาดกลอน (2530)
* เดนมนุษย์ (2530)
* พระรามทรงปืน (2530)
* เชือด..เชือดนิ่มนิ่ม 3 (2532)
* โหดตามสั่ง (2532)
*โหดตามคิว (2532)

### ละครสั้น
* 2534 คู่ทรหด รับบท พรรณวิภา ศรีวิไล (ละครสั้นประกอบรายการคู่ทรหด) ช่อง 5
* 2534 คู่ทรหด รับบท นวลจันทร์ ศศิธร (ละครสั้นประกอบรายการคู่ทรหด) ช่อง 5
* 2537 ผิดฝา ผิดตัว (ละครสั้นปากกาทองมินิซีรีส์) ช่อง 7

### มิวสิกวีดีโอ
* เพลง นางฟ้า ขับร้องโดย ฤทธิพร อินสว่าง (2533)
* เพลง ลืมเสียเถิด ขับร้องโดย พัชรา แวงวรรณ (2535) เพลงนี้ นิสา แสดงมิวสิกวีดีโอคู่กับ โกวิท วัฒนกุล
* เพลง จบไปแล้ว ขับร้องโดย ตวงสิทธิ์ เรียมจินดา (2537) แสดงมิวสิกวีดีโอคู่กับ ตวงสิทธิ์ เรียมจินดา
* เป็นนางแบบมิวสิกวีดีโอ อัลบั้ม คาราโอเกะ เลเซอร์ดิสก์ เพลงไทยยอดนิยม ชุดที่ 18 (สังกัด โรสมีเดีย) ซึ่งเป็นผลงานสุดท้ายของเธอ

## อ้างอิง

หมวดหมู่:บุคคลจากอำเภอราชสาส์น
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นางแบบไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:เสียชีวิตจากอุบัติเหตุทางถนนในประเทศไทย
หมวดหมู่:นักแสดงจากจังหวัดฉะเชิงเทรา
เงินปันผล

**เงินปันผล** () เป็นค่าตอบแทนที่บริษัทจ่ายให้แก่ผู้ถือหุ้น ซึ่งมักเป็นการกระจายกำไร เมื่อบริษัทได้กำไรหรือส่วนเกิน บริษัทสามารถนำไปลงทุนในธุรกิจต่อ (เรียก กำไรสะสม) หรือสามารถจ่ายให้แก่ผู้ถือหุ้นก็ได้ บริษัทอาจสงวนกำไรหรือส่วนเกินส่วนหนึ่ง และจ่ายส่วนที่เหลือเป็นเงินปันผล การจ่ายแก่ผู้ถือหุ้นอาจเป็นรูปเงินสด (มักเป็นการฝากเข้าบัญชีธนาคาร) หรือ หากบริษัทมีแผนนำเงินปันผลไปลงทุนต่อ ปริมาณค่าตอบแทนอาจจ่ายเป็นรูปหุ้นเพิ่มหรือการซื้อหุ้นคืนได้

เงินปันผลจัดสรรในปริมาณต่อหุ้นตายตัว โดยผู้ถือหุ้นจะได้รับเงินปันผลเป็นสัดส่วนกับการถือหุ้น สำหรับบริษัทร่วมทุน การจ่ายเงินปันผลไม่เป็นค่าใช้จ่าย แต่เป็นการแบ่งรายได้หลังหักภาษีกันของผู้ถือหุ้น กำไรสะสมแสดงในส่วนส่วนของผู้ถือหุ้น (shareholder equity) ในงบดุลของบริษัท เช่นเดียวกับหุ้นทุนที่นำออกจำหน่าย บริษัทมหาชนมักจ่ายเงินปันผลตามกำหนดเวลาตายตัว แต่อาจประกาศเงินปันผลเมื่อใดก็ได้ บางครั้งเรียก เงินปันผลพิเศษ เพื่อแยกกับเงินปันผลตามเวลาตายตัว ตรงข้ามกับสหกรณ์ ซึ่งจ่ายเงินปันผลตามกิจกรรมของสมาชิก ฉะนั้นเงินปันผลของสหกรณ์จึงมักจัดเป็นค่าใช้จ่ายก่อนหักภาษี

## อ้างอิง

หมวดหมู่:การเงินธุรกิจ
หมวดหมู่:การวิเคราะห์เบื้องต้น
หมวดหมู่:ตลาดหลักทรัพย์
ไทยเอ็นวีดีอาร์

**บริษัท ไทยเอ็นวีดีอาร์ จำกัด** เป็นบริษัทย่อยซึ่งอยู่ภายใต้การดำเนินงานของตลาดหลักทรัพย์แห่งประเทศไทย จัดตั้งเมื่อวันที่ 4 ตุลาคม พ.ศ. 2543 มีทุนจดทะเบียนชำระแล้วทั้งสิ้น 10 ล้านบาท โดยตลาดหลักทรัพย์แห่งประเทศไทยถือหุ้นร้อยละ 99.99 ของทุนจดทะเบียน บริษัททำหน้าที่ประกอบธุรกิจโดยการออกใบแสดงสิทธิในผลประโยชน์ที่เกิดจากหลักทรัพย์อ้างอิงไทย (Non-Voting Depository Receipt: NVDR) เพื่อขายให้แก่ผู้ลงทุนผ่านตลาดหลักทรัพย์แห่งประเทศไทย

## ลักษณะการดำเนินงาน
บริษัท ไทยเอ็นวีดีอาร์ จำกัด ประกอบธุรกิจโดยการออกตราสารเอ็นวีดีอาร์ ซึ่งเป็นหลักทรัพย์จดทะเบียนในตลาด หลักทรัพย์โดยอัตโนมัติเพื่อขายให้แก่ผู้ลงทุน และนำเงินได้จากการขายเอ็นวีดีอาร์ไปลงทุนในหลักทรัพย์อ้างอิงไทยที่เป็นหลักทรัพย์จดทะเบียนในตลาดหลักทรัพย์ โดยผู้ลงทุนที่ถือเอ็นวีดีอาร์สามารถรับสิทธิประโยชน์ทางการเงิน (Financial Benefit) ได้เสมือนลงทุนในหุ้นของบริษัทจดทะเบียนทุกประการไม่ว่าจะเป็นเงินปันผล สิทธิในการจองซื้อหุ้นเพิ่มทุนหรือใบสำคัญแสดงสิทธิในการซื้อหุ้นสามัญ (Warrant) แต่**ไม่มีสิทธิ**ในการออกเสียงในที่ประชุมผู้ถือหุ้น

## ทุนจดทะเบียนและสัดส่วนการถือหุ้นของตลาดหลักทรัพย์
บริษัท ไทยเอ็นวีดีอาร์ (ThaiNVDR) จำกัด อย่างเป็นทางการ คือ บริษัท ไทย นอนโหวตติ้ง เดพโพสิทอรี่ รีสีท (Thai Non-Voting Depository Receipt) จำกัด มีทุนจดทะเบียนทั้งสิ้น 10 ล้านบาท โดยมีตลาดหลักทรัพย์แห่งประเทศไทยถือหุ้นร้อยละ 99.99 ของทุนจดทะเบียน

## คณะกรรมการบริษัท
1. นางสาว ภัทรวสี สุวรรณศร

2. นาย รองรักษ์ พนาปวุฒิกุล

## นายทะเบียนและผู้รับฝากหลักทรัพย์
บริษัท ศูนย์รับฝากหลักทรัพย์ (ประเทศไทย) จำกัด หรือ The Stock Depository (Thailand) ทำหน้าที่เป็นนายทะเบียนและผู้รับฝากหลักทรัพย์สำหรับหลักทรัพย์อ้างอิงและเอ็นวีดีอาร์

## รายชื่อบริษัทมหาชนที่บริษัทฯ เป็นผู้ถือหุ้นรายใหญ่
: ข้อมูล ปี ระหว่าง พ.ศ. 2567 ถึง พ.ศ. 2568

## อ้างอิง

หมวดหมู่:บริษัทที่ก่อตั้งในปี พ.ศ. 2543
พูล

[thumb|นักเล่นพูลมืออาชีพ [David Alcaide ที่ เวิลด์ พูล มาสเตอร์ส ปี 2007]]
**พูล** หรือ **พ็อกเก็ตบิลเลียด** เป็นคิวสปอร์ตชนิดหนึ่ง เล่นบนโต๊ะพูลที่มีหลุมหกหลุมตามขอบโต๊ะเรียกว่า *พ็อกเก็ต* เป้าหมายหลักของการเล่นคือยิงลูกบิลเลียดสีทุกลูกให้ลงหลุม กติกาของพูลที่นิยมคือแบบแปดลูกและเก้าลูก


หมวดหมู่:เกมและกีฬาในผับ
พิทักษ์ คันธจันทร์

**พิทักษ์ คันธจันทร์** อดีตผู้สื่อข่าวและอดีตช่างภาพกีฬาสายมวย เกิดเมื่อวันที่ 10 กุมภาพันธ์ พ.ศ. 2488 ที่จังหวัดอุบลราชธานี มีชื่อเล่นว่า "ฟ้า" เป็นบุตรชายคนโตของบุตรทั้ง 10 คน ของนายหมาทอง และนางบุญฮู้ คันธจันทร์ โดยที่พ่อรับราชการครู

จบการศึกษาชั้นประถมศึกษาปีที่ 4 ที่โรงเรียนบ้านท่าไห่ จากนั้นจึงเข้าศึกษาต่อที่โรงเรียนสิทธิธรรมศาสตร์ศิลป์ ในตัวเมืองอุบลราชธานี ด้วยความที่ชื่นชอบในกีฬามวย จึงชกมวยไปด้วยในแบบมวยไทย โดยชกตามงานเทศกาลต่าง ๆ เคยเดินสายชกไปถึงจังหวัดเชียงใหม่

จากนั้นจึงได้เข้ามาศึกษาวิชาการถ่ายภาพที่โรงเรียนสารพัดช่าง กรุงเทพมหานคร รุ่นเดียวกับไกรสีห์ นาคประเสริฐ ผู้สื่อข่าวกีฬาอาวุโส พร้อมกับตระเวนชกมวยไปด้วยที่เวทีราชดำเนิน แต่ไม่มีแววรุ่งเหมือนนักมวยคนอื่น ๆ แต่ประการใด

ในปี พ.ศ. 2515 ได้ไปชกมวยในแบบคิกบ็อกซิ่ง ที่ประเทศญี่ปุ่น เมื่อกลับมายังประเทศไทย ได้สมรสกับ กรรณิการ์ แซ่เตีย (มีบุตรชายด้วยกันทั้งหมด 2 คน)  เมื่อเลิกชก ได้ใช้วิชาการถ่ายภาพที่เรียนมาเป็นช่างภาพอิสระถ่ายภาพให้แก่ผู้มาท่องเที่ยวยังสถานที่ต่าง  ๆ เช่น สวนสามพราน, สวนสัตว์ดุสิต และได้ไปเป็นช่างภาพประจำให้แก่หนังสือพิมพ์หลายฉบับ เช่น สยามรัฐ, ไทยเดลี, บางกอกโพสต์ และสยามกีฬา เป็นต้น

ระหว่างปี พ.ศ. 2527 ได้ไปใช้ชีวิตอยู่ที่ลอสแอนเจลิส ประเทศสหรัฐอเมริกา ใช้ชื่อภาษาอังกฤษว่า "ปีเตอร์" โดยเป็นผู้สื่อข่าวสายมวยให้แก่นิตยสารมวยท้องถิ่น  จนกระทั่งในปี พ.ศ. 2529 ได้เดินทางกลับมายังประเทศไทยเพราะคิดถึงบ้าน และทำงานเป็นช่างภาพให้แก่หนังสือพิมพ์อีกหลายฉบับ จนกระทั่งเป็นช่างภาพที่สยามกีฬาเป็นที่สุดท้าย

ระหว่างการเป็นผู้สื่อข่าวและช่างภาพในคราวนี้ พิทักษ์ได้มีโอกาสทำข่าวรายการชกมวยนัดสำคัญ ๆ หลายครั้ง เช่น การชกป้องกันตำแหน่งแชมป์โลกของ เขาทราย แกแล็คซี่ ที่ประเทศญี่ปุ่น ซึ่งเคยได้ไปพักเป็นเวลานับเดือนยังบ้านของยูมิโกะ โอตะ ซึ่งต่อมากลายเป็นภริยาคนแรกของเขาทรายด้วย รวมทั้งที่ประเทศฟิลิปปินส์ ทำให้ได้สนิทสนมกับนักมวยและบุคคลในแวดวงมวยหลายคน  

จากนั้น ได้ผันตัวเองมาเป็นผู้ประสานงานการนำนักมวยต่างประเทศมาชกยังประเทศไทยหลายคน เช่น รอนนี่ มากราโม รวมทั้งประสานให้นักมวยไทยไปยังต่างประเทศอีก เช่น ฤทธิชัย เกียรติประภัสร์ ที่ประเทศฟิลิปปินส์หลายครั้ง หรือ รัตนพล ส.วรพิน เดินทางไปชิงแชมป์โลกรุ่นไลท์ฟลายเวทของ IBF ที่ลาสเวกัส หรือ รัตนชัย ส.วรพิน เป็นต้น โดยเป็นตัวแทนของบริษัท ดอน คิง โปรโมชั่น ของ ดอน คิง โปรโมเตอร์ชื่อดังระดับโลกชาวอเมริกัน

## อ้างอิง

หมวดหมู่:บุคคลจากจังหวัดอุบลราชธานี‎

หมวดหมู่:นักถ่ายภาพชาวไทย
หมวดหมู่:นักมวยไทยชาวไทย
หมวดหมู่:โปรโมเตอร์มวยชาวไทย
ผจญภัยล่าสายน้ำอมฤตสุดขอบโลก

**ผจญภัยล่าสายน้ำอมฤตสุดขอบโลก** () เป็นภาพยนตร์อเมริกันในปี ค.ศ. 2011 แนวผจญภัย แฟนตาซี เป็นภาคที่ 4 ในภาพยนตร์ชุดไพเรทส์ออฟเดอะแคริบเบียน ในภาพยนตร์กัปตันแจ็ก สแปร์โรว์ (จอห์นนี เดปป์) ได้ร่วมกับแอนเจลิกา (เปเนโลเป กรุซ) ในการค้นหาน้ำพุเยาว์วัย โดยเผชิญหน้ากับโจรสลัดที่ชั่วร้าย แบล็กบีร์ด (เอียน แม็กเชน) โดยเนื้อเรื่องได้รับแรงบันดาลใจจากบทประพันธ์เรื่อง *[[On Stranger Tides]]* เขียนโดยทิม พาเวอส์ รวมถึงได้รับแรงบันดาลใจจากเกมค่ายลูคัสอาตส์ ที่ชื่อ *[[The Secret of Monkey Island]]* ภาพยนตร์กำกับโดยร็อบ มาร์แชลล์ เขียนบทโดย เท็ด เอ็ลเลียตและเทอร์รี รอสซิโอ และสร้างโดยเจอร์รี บรัคไฮเมอร์

ภาพยนตร์จัดจำหน่ายโดยวอลต์ดิสนีย์พิกเจอส์ และออกฉายในสหราชอาณาจักรและอิตาลีเมื่อวันที่ 18 พฤษภาคม ค.ศ. 2011 ในออสเตรเลียเมื่อวันที่ 19 พฤษภาคม ค.ศ. 2011 และในสหรัฐอเมริกาและแคนาดาในวันที่ 20 พฤษภาคม ค.ศ. 2011 ออกในรูปแบบดิสนีย์ดิจิทัลทรีดีและไอแมกซ์ทรีดี เป็นภาพยนตร์ภาคแรกที่กำกับโดยร็อบ มาร์แชลล์ มิใช่ กอร์ เวอร์บินสกี

## ตัวละคร
* Johnny Depp แสดงเป็น Captain Jack Sparrow อดีตกัปตัน Black Pearl
* Geoffrey Rush แสดงเป็น Captain Hector Barbossa อดีตกัปตัน Black Pearl
* Penélope Cruz แสดงเป็น Angelica อดีตคนรักของแจ็ค
* Ian McShane แสดงเป็น Edward "Blackbeard" Teach กัปตัน Queen Anne's Revenge
* Kevin McNally แสดงเป็น Joshamee Gibbs 
* Sam Claflin แสดงเป็น Philip Swift
* Àstrid Bergès-Frisbey แสดงเป็น Syrena
* Greg Ellis แสดงเป็น Lt. Cmdr. Theodore Groves
* Damian O'Hare แสดงเป็น Lieutenant Gillette
* Stephen Graham แสดงเป็น Scrum
* Óscar Jaenada แสดงเป็น ชาวสเปน,คนที่King Ferdinandไว้ใจมากที่สุด
* Gemma Ward แสดงเป็น Tamara
* Richard Griffiths แสดงเป็น King George II of Great Britain
* Keith Richards แสดงเป็น Captain Teague
* Judi Dench แสดงเป็น คุณหญิง
* Robbie Kay แสดงเป็น เด็กบนเรือ
* Derek Mears แสดงเป็น Master-at-Arms
* Deobia Oparei แสดงเป็น มือปืน
* Danny Le Boyer แสดงเป็น เสรีชน
* Ian Mercer แสดงเป็น the Quartermaster
* Sebastian Armesto แสดงเป็น King Ferdinand แห่ง Spanish Empire
* Anton Lesser แสดงเป็น Lord John Carteret
* Roger Allam แสดงเป็น Henry Pelham, Prime Minister of Great Britain
* Paul Bazely แสดงเป็น ลูกเรือชาวอินเดียใน Queen Anne's Revenge

## อ้างอิง

## แหล่งข้อมูลอื่น
* 
* 
* 
* 
* 
* 

หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ที่อำนวยการสร้างโดย เจอร์รี บรัคไฮเมอร์
หมวดหมู่:ภาพยนตร์ดิสนีย์
หมวดหมู่:ภาพยนตร์ภาคต่อ
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในรัฐฮาวาย
หมวดหมู่:ภาพยนตร์ที่ถ่ายทำในปวยร์โตรีโก
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่มีฉากในประเทศสเปน
หมวดหมู่:ภาพยนตร์ที่มีฉากบนเรือ
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์ที่ประพันธ์ดนตรีโดยฮันส์ ซิมเมอร์
หมวดหมู่:ภาพยนตร์เกี่ยวกับการล่าสมบัติ
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:ภาพยนตร์ผจญภัยโลดโผนอเมริกัน
บริตทานี ไคลน์

**บริตทานี ไคลน์** (**Brittani Kline**) คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 16 ของรายการอเมริกาส์เน็กซ์ท็อปโมเดล

หมวดหมู่:นางแบบอเมริกัน
เทศบาลตำบลท่าแพ

**เทศบาลตำบลท่าแพ** เทศบาลตำบลท่าแพ ตั้งอยู่ที่ 99 ถนนวิริยานุศาสตร์ ตำบลปากพูน อำเภอเมืองนครศรีธรรมราช จังหวัดนครศรีธรรมราช มีเนื้อที่ประมาณ 0.967 ตารางกิโลเมตร ครอบคลุมพื้นที่บางส่วนของหมู่ที่ 1 ตำบลปากพูน ห่างจากตัวเมืองนครศรีธรรมราชไปทางทิศเหนือ 9 กิโลเมตร  เป็นเมืองที่เจริญเติบโตมาช้านาน มีคลองท่าแพไหลผ่าน

## ประวัติ
ในอดีตท่าแพคือสถานที่ที่จะขึ้นเรือเพื่อเดินทางต่อไปยังกรุงเทพมหานคร และในช่วงสงครามโลกครั้งที่ 2 เมื่อวันที่ 8 ธันวาคม พ.ศ. 2484 เวลาประมาณ 06.30 กองกำลังประเทศญี่ปุ่นได้ยกพลขึ้นบกมาที่ตลาดท่าแพและได้ต่อสู้กับกำลังทหารในบิริณ ตลาดท่าแพ และได้เกิดวีรบุรุษคือ พ่อจ่าดำ ซึ่งเป็นทหารกล้าที่ยืนหยัดต่อสู้กับกองทัพญี่ปุ่นในสมัยนั้น ในปัจจุบันเทศบาลตำบลท่าแพ  ได้ยกฐานะเป็นเทศบาล  เมื่อวันที่  25 พฤษภาคม 2542  ตามพระราชบัญญัติเปลี่ยนแปลงฐานะสุขาภิบาลเป็นเทศบาล  พ.ศ. 2542  ซึ่งประกาศในราชกิจจานุเบกษาลงวันที่  24 กุมภาพันธ์ 2542 

## ภูมิศาสตร์
เทศบาลตำบลท่าแพ ตั้งอยู่ทางทิศเหนือของตัวเมืองนครศรีธรรมราช
* **ทิศเหนือ** ติดต่อกับ เทศบาลเมืองปากพูน อำเภอเมืองนครศรีธรรมราช จังหวัดนครศรีธรรมราช
* **ทิศใต้** ติดต่อกับ เทศบาลเมืองปากพูน อำเภอเมืองนครศรีธรรมราช จังหวัดนครศรีธรรมราช
* **ทิศตะวันออก** ติดต่อกับ เทศบาลเมืองปากพูน อำเภอเมืองนครศรีธรรมราช จังหวัดนครศรีธรรมราช
* **ทิศตะวันตก** ติดต่อกับ เทศบาลเมืองปากพูน และเทศบาลตำบลท่างิ้ว อำเภอเมืองนครศรีธรรมราช จังหวัดนครศรีธรรมราช

### ภูมิอากาศ
ลักษณะภูมิอากาศ สภาพพื้นที่ส่วนใหญ่ ของเทศบาลตำบลท่าแพ จะเป็นพื้นที่ราบลุ่มมีคลองท่าแพกั้นกลางระหว่าง ท่าแพฝั่งทิศเหนือกับท่าแพฝั่งทิศใต้ อาชีพส่วนใหญ่ การประมง อุตสาหกรรมและการพาณิชยกรรม

## รายนามนายกเทศมนตรี

## รายชื่อปลัด

## การแบ่งเขตปกครอง
เทศบาลตำบลท่าแพแบ่งเขตการปกครองประกอบด้วย 4 ชุมชน ดังนี้
# ชุมชนท่าแพบ้านกลาง
# ชุมชนท่าแพฝั่งทิศเหนือ
# ชุมชนท่าแพฝั่งทิศตะวันออก
# ชุมชนท่าแพมิตรสัมพันธ์ (ชุมชนตลาดท่าแพ ชุมชนมุสลิมท่าแพ และชุมชนท่าแพศรีพนัง)

## สถานศึกษา
สถานศึกษาในเขตเทศบาลตำบลท่าแพประกอบด้วย 2 โรงเรียน และ 1 ศูนย์พัฒนาเด็กเล็ก ดังนี้
* โรงเรียนวัดท่าแพ 
* โรงเรียนเทศบาลตำบลท่าแพ 
* ศูนย์อบรมเด็กก่อนเกณฑํวัดท่าแพ

## ศาสนสถาน
ศาสนสถานในเขตเทศบาลตำบลท่าแพประกอบด้วย 1 วัด 2 ศาลเจ้า และ 1 มัสยิด คือ 
* วัดท่าแพ
* วัดพระถังซัมจั๋ง
* โรงเจฉือเอ็งตึ๊ง
* มัสยิดดารุลมุสลีมีน
 
## สถานที่สำคัญ
* สถานีตำรวจภูธรเมืองนครศรีธรรมราช สาขาตำบลปากพูน
* ตลาดท่าแพ

## อ้างอิง

## แหล่งข้อมูลอื่น
* เว็บไซต์อย่างเป็นทางการ

ท่าแพ
ท่าแพ
เปปเปอร์ ลันช์

thumb|right|สาขาเปปเปอร์ ลันช์ในจีน
thumb|ข้าวเนื้อวัวพริกไทย
**เปปเปอร์ ลันช์** () เป็นแฟรนไชส์ร้านอาหารสัญชาติญี่ปุ่น "สเต๊กจานด่วน" ที่ได้รับความนิยมในเขตโตเกียว ปัจจุบันมีร้านอาหารมากกว่า 200 แห่งในญี่ปุ่น ฮ่องกง เกาหลีใต้ จีน ไต้หวัน มาเลเซีย ออสเตรเลีย อินโดนีเซีย ไทย สิงคโปร์ ฟิลิปปินส์ และสหรัฐอเมริกา

เปปเปอร์ ลันช์ กำเนิดจากประเทศญี่ปุ่น โดยนายคูนิโอ อิชิโนเซะ จากประสบการณ์การเป็นเชฟในโรงแรมชั้นนำที่โตเกียว ได้เกิดแรงบันดาลใจในการคิดค้นนวัตกรรมจานร้อนรูปแบบใหม่ ต่อมาใน พ.ศ. 2533 เขาได้เปิดร้านสเต๊กคูนิที่เรียวโงกุในโตเกียว โดยนำเอานวัตกรรมนี้มาใช้ เพื่อให้คนทั่วไปสามารถรับประทานสเต๊กคุณภาพดีได้โดยไม่ต้องไปที่โรงแรม ใน พ.ศ. 2537 เปปเปอร์ ลันช์ ได้รับการนำเสนอในงาน Hotel & Restaurant Exhibition ในโตเกียว และได้ก่อตั้งสาขาแรกขึ้นที่โอฟูนะ จังหวัดคานางาวะ ในปีเดียวกัน เดือนมิถุนายน พ.ศ. 2548 เปปเปอร์ ลันช์ ได้รับรางวัลสาขาการพัฒนาธุรกิจรุ่นใหม่จากกระทรวงการเกษตร การป่าไม้ และการประมงญี่ปุ่น

ปัจจุบันสเต๊กแบบอย่างญี่ปุ่นได้รับความนิยมมาก มีสาขามากกว่า 200 สาขาในญี่ปุ่น และยังขยายแฟรนไชส์ไปในหลายประเทศ มีเกาหลีใต้ จีน ไต้หวัน สิงคโปร์ อินโดนีเซีย ฮ่องกง ฟิลิปปินส์ และไทยเป็นอาทิ ในไทยเริ่มเปิดทำการในเดือนพฤศจิกายน พ.ศ. 2550 ภายใต้การบริหารงานของบริษัท เซ็นทรัล เรสตอรองส์ กรุ๊ป จำกัด

ปเปเปอร์ ลันช์
ปเปเปอร์ ลันช์
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:แฟรนไชส์อาหารจานด่วน
หมวดหมู่:ภัตตาคารในประเทศญี่ปุ่น
หมวดหมู่:ภัตตาคารในประเทศไทย
อัคราธิการ

**อัคราธิการ** () บางคณะเรียกว่า **มหาธิการ** เป็นตำแหน่งอธิการสูงสุดในคณะนักบวชคาทอลิกแต่ละคณะ หากเป็นประมุขคณะนักบวชหญิงจะเรียกว่า **อัคราธิการิณี** หรือ **มหาธิการิณี** ตามแต่แต่ละคณะจะบัญญัติศัพท์ ในกฎหมายศาสนจักร จึงใช้คำว่า **อธิการสูงสุด** (supreme moderator) เพื่อหมายถึงอัคราธิการ อัคราธิการิณี มหาธิการ และมหาธิการิณี โดยรวมทั้งหมดซึ่งถืออำนาจปกครองเหนือแขวง บ้านพัก และสมาชิกทั้งหมดในคณะนักบวชที่ตนปกครอง

ผู้ที่จะดำรงตำแหน่งเป็นอัคราธิการจะต้องมาจากการเลือกตั้งตามกฎหมายศาสนจักรและบทบัญญัติของธรรมนูญประจำคณะนักบวช รายละเอียดเกี่ยวกับระยะเวลาการดำรงตำแหน่งจะขึ้นอยู่กับธรรมนูญประจำคณะเช่นกัน

## การเรียกอธิการสูงสุดในคณะต่าง ๆ
**สำหรับคณะนักบวชคาทอลิกชาย**
***อัคราธิการ** ใช้กับภราดาคณะคาร์เมไลท์ ภราดาคณะคาร์เมไลท์ไม่สวมรองเท้า คณะซาเลเซียนของคุณพ่อบอสโก คณะภราดาเซนต์คาเบรียล เป็นต้น
***มหาธิการ** ใช้กับคณะคามิลเลียน คณะเบธาราม คณะเยสุอิต เป็นต้น

**สำหรับคณะนักบวชคาทอลิกหญิง** 
***อัคราธิการิณี** ใช้กับภคินีคณะคาร์เมไลท์ ภคินีคณะคาร์เมไลท์ไม่สวมรองเท้า คณะอุร์สุลินแห่งสหภาพโรมัน คณะธิดาแม่พระองค์อุปถัมภ์ เป็นต้น
***มหาธิการิณี** ใช้กับคณะภคินีพระหฤทัยของพระเยซูเจ้าแห่งกรุงเทพฯ คณะรักกางเขน คณะภคินีเซนต์ปอล เดอ ชาร์ตร เป็นต้น

## อ้างอิง
เทศบาลตำบลอู่ทอง

**อู่ทอง** เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในเขตอำเภออู่ทอง จังหวัดสุพรรณบุรี ถูกยกฐานะเป็นเทศบาลตำบลเมื่อปี พ.ศ. 2542 มีจำนวนประชากร 8,237 คน มีจำนวนครัวเรือนทั้งหมด 3,405 ครัวเรือน ในพื้นที่เพียง 1.7 ตารางกิโลเมตรเท่านั้น ทำให้เทศบาลตำบลอู่ทองมีความหนาแน่นประชากรถึง 4,845 คนต่อตารางกิโลเมตร นับเป็นชุมชนเทศบาลที่มีความหนาแน่นมากที่สุดในจังหวัดสุพรรณบุรี

## ภูมิศาสตร์
เทศบาลตำบลอู่ทองตั้งอยู่ในบางส่วนของหมู่ที่ 6 ตำบลอู่ทอง อำเภออู่ทอง จังหวัดสุพรรณบุรี เดิมเป็นสุขาภิบาล ต่อมาได้รับการยกฐานะเป็นเทศบาล เมื่อวันที่ 25 พฤษภาคม 2542 มีอาณาเขตติดต่อพื้นที่ใกล้เคียงดังนี้                        

* **ทิศเหนือ** ติดต่อกับ บ้านโคก ตำบลอู่ทอง 
* **ทิศตะวันออก** ติดต่อกับ บ้านกระจัน  ตำบลอู่ทอง 
* **ทิศใต้** ติดต่อกับ บ้านตลาดอู่ทอง ตำบลอู่ทอง 
* **ทิศตะวันตก** ติดต่อกับ บ้านเขาพระ และ บ้านศรีสรรเพชร ตำบลอู่ทอง

## การปกครอง
เทศบาลตำบลอู่ทองประกอบไปด้วยชุมชนต่าง ๆ 13 ชุมชน ดังนี้

* ท่าพระตะวันออก
* ท่าพระฝั่งคลอง
* ทวารวดีพัฒนา
* ศรีสรรเพชรพัฒนา
* ต้นแจงพัฒนา
* สมถวิลพัฒนา
* ทรัพย์ธนพัฒน์
* วัดอู่ทอง
* เบญจรงค์พัฒนา
* ชานนท์พัฒนา
* พระยาจักรร่วมใจ
* อู่ทองพัฒนา
* ตลาดสดเทศบาล

## การศึกษา
เทศบาลตำบลอู่ทองไม่มีโรงเรียนในสังกัดของเทศบาล โดยมีโรงเรียนในพื้นที่ดังนี้
;ระดับประถมศึกษา
* โรงเรียนบ้านท่าพระยาจักร 
* โรงเรียนภาวนาภิมณฑ์พิทยา (โรงเรียนวัดอู่ทอง)
* โรงเรียนปรีดาวิทย์ (เอกชน)
* โรงเรียนอนุบาลสมถวิล
;ระดับมัธยมศึกษา 
* โรงเรียนอู่ทองศึกษาลัย
*โรงเรียนอู่ทอง

## ศาสนา
ส่วนมากนับถือศาสนาพุทธ แต่เนื่องด้วยพื้นที่เทศบาลตำบลอู่ทองมีจำกัด ทำให้วัดส่วนใหญ่อยู่นอกเขตเทศบาล มีเพียงวัดอู่ทองเท่านั้นที่อยู่ในเขตเทศบาล

## อ้างอิง

## แหล่งข้อมูลอื่น
* เว็บไซต์ทางการของเทศบาลตำบลอู่ทอง

อู่ทอง
อู่ทอง
เจ้าหญิงคิลาล่า

**เจ้าหญิงคิลาล่า** (; ) เป็นการ์ตูนมังงะแนวโชโจะ, โรมานซ์ และผจญภัย เขียนโดย ริกะ ทานากะ และภาพประกอบโดย นาโอะ โคดากะ จัดนำเสนอสิบห้าตอนแรกโดยโคดันฉะในมังงะรายเดือนที่มีชื่อว่า นากาโยชิ

ได้รับลิขสิทธิ์ในฉบับภาษาอังกฤษโดย โตเกียวป๊อป สำหรับทวีปอเมริกาเหนือ และ ช่วงยี่ ในสิงคโปร์ โดยเล่มแรกในฉบับภาษาอังกฤษตีพิมพ์ในเดือนมกราคม ค.ศ. 2007 โตเกียวป๊อปได้วางจำหน่ายเล่ม 1 และ 2 แต่มีการแบ่งออกเป็นแบบมังงะมินิ กล่าวคือ สองเล่มดังกล่าวได้แยกออกเป็นสี่เล่มแทน ซึ่งเล่ม 4 ของโตเกียวป๊อปออกในเดือนธันวาคม ค.ศ. 2007 และไม่มีฉบับต่อนับตั้งแต่การเปิดตัว

เนื่องจากอายุลิขสิทธิ์ของโตเกียวป๊อปสำหรับเจ้าหญิงคิลาล่าหมดอายุแล้ว โดยในปัจจุบัน เดลเรย์มังงะ เป็นผู้ถือลิขสิทธิ์จากโคดันฉะมังงะทั้งหมด และหยุดการจัดพิมพ์ซีรีส์นี้ในอเมริกาเหนือ ส่วนฉบับลิขสิทธิ์ภาษาไทยจัดพิมพ์โดยสำนักพิมพ์บงกช

## เนื้อเรื่องย่อ
คิลาล่า รีโน เป็นเด็กสาวผู้มีความเพ้อฝันในเรื่องราวของดิสนีย์ โดยเฉพาะอย่างยิ่งเกี่ยวกับเจ้าหญิงดิสนีย์ เรื่องราวของเธอว่าด้วยการค้นพบกับเจ้าชายของเธอ, การปกป้องราชอาณาจักรพาราดิโซ, การฝ่าฟันอุปสรรค และการกลายเป็นเจ้าหญิงของเธอ

## ตัวละครหลัก
; คิลาล่า รีโน (きらら・リーノ)
: ตัวละครเอกของเรื่อง เป็นสาววัยรุ่นที่มีความสดใสและเป็นแฟนตัวยงของตัวละครดิสนีย์ โดยเฉพาะอย่างยิ่งเจ้าหญิงดิสนีย์ คิลาล่าหวังว่าจะเป็นอย่างพวกเธอเข้าสักวัน แต่ความซุ่มซ่ามและบ้าบิ่นทำให้เธอต้องอยู่แต่เบื้องหลัง
; เรย์ (レイ)
: ตัวเอกฝ่ายชาย ซึ่งเรย์เป็นคนปากแข็ง เอาแต่ใจ แต่เป็นเจ้าชายที่มีเจตนาดี เขาได้มายังเมืองของคิลาล่าเพื่อค้นหาเจ้าหญิงแห่งประเทศของตนที่มีชื่อว่า พาราดิโซ (パラディソス)
; เจ้าหญิงดิสนีย์
: 6 เจ้าหญิงผู้มีจิตใจงดงาม จากผลงานที่มีชื่อเสียงของดิสนีย์ ซึ่งล้วนเป็นไอดอลของคิลาล่าที่เธอปรารถนาในการค้นหาเจ้าชายรูปงาม และใช้ชีวิตอย่างหรูหรา ซึ่งเจ้าหญิงเหล่านี้คือ เบลล์, ออโรร่า, ซินเดอเรลลา, แอเรียล, สโนว์ไวต์ และจัสมิน

## รายชื่อตอน

## อ้างอิง

## ดูเพิ่ม
* ดิสนี่ย์ ปริ้นเซส

## แหล่งข้อมูลอื่น
* ''Kilala Princess''   at Disney Japan
* ''Kilala Princess''  at Tokyopop
* 
* ''Princesas Disney'' 

หมวดหมู่:อนิเมะและมังงะข้ามฝั่ง
หมวดหมู่:การ์ตูนญี่ปุ่นแนวโชโจะ‎
ภาษาซาปา

**ภาษาซาปา** () มีผู้พูดประมาณ 300 คน (พ.ศ. 2545) ในเมืองซาปา จังหวัดหล่าวกาย ทางภาคตะวันตกเฉียงเหนือของเวียดนาม จัดอยู่ในตระกูลภาษาขร้า-ไท กลุ่มไท กลุ่มย่อยไทตะวันตกเฉียงใต้ เป็นภาษาที่มีเสียงวรรณยุกต์

## อ้างอิง

## ข้อมูล
* Bùi Quốc Khánh. 2013. *Tri thức dân gian trong canh tác cây lúa nước của người Pa Dí ở Lào Cai*. Nhà xuất bản Thời Đại. 
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
* Pittayaporn, Pittayawat [พิทยาวัฒน์ พิทยาภรณ์]. 2007. *Tai dialects of Northern Vietnam: Sapa , Vinh Yen, and Cao Bang (Kra-Dai)*.

ซาปา
เปอโยต์ 406

**เปอโยต์ 406** () เป็นรถยนต์นั่งขนาดกลางรุ่นหนึ่งของเปอโยต์ เริ่มผลิตเมื่อปี พ.ศ. 2539 โดยมาทดแทนเปอโยต์ 405 และเลิกผลิตเมื่อปี พ.ศ. 2548 โดยมีเปอโยต์ 407 เข้ามาทดแทน แต่เริ่มจำหน่ายในประเทศไทยเมื่อปี พ.ศ. 2541-2548 โดยบริษัทยนตรกิจ คอร์เปอเรชั่น ถือเป็นรถยนต์นั่งขนาดกลางของเปอโยต์รุ่นสุดท้ายที่ประกอบในประเทศไทย โดยเป็นรถประกอบแบบ CKD (Complete Knock-Down) ซึ่งเป็นรถเปอโยต์อีกรุ่นหนึ่งที่ขายดีในประเทศไทย และมีให้เห็นอยู่บ้างตามท้องถนนในประเทศไทย

เปอโยต์ 406 มีเครื่องยนต์ 7 ขนาด คือ 1.6 ,1.8 ,1.9 ,2.0 ,2.1 ,2.2 และ 2.9 ลิตร และมีตัวถัง 3 แบบ คือ ซีดาน 4 ประตู ,คูเป้ 2 ประตู และสเตชันวากอน 5 ประตู โดยในประเทศไทยจะมีให้เห็นเฉพาะรุ่น 4 ประตูเท่านั้น

ในปี พ.ศ. 2542 ได้มีการปรับโฉม Minorchange เล็กน้อยก่อนที่จะยุติการผลิตในปี พ.ศ. 2548
406
หมวดหมู่:ยานพาหนะตำรวจ
โอนิงาวาระ

thumb|250px|โอนิงาวาระ

**โอนิงาวาระ** () หมายความว่า "กระเบื้องรูปยักษ์" เป็นเครื่องประดับหลังคา พบได้ในสถาปัตยกรรมญี่ปุ่น ทำเป็นรูปยักษ์ญี่ปุ่นที่เรียกว่า "โอนิ" มีลักษณะเป็นอสุรกายน่ากลัว

ก่อนยุคเฮอัน มักใช้ ฮะนะงะวะระ หรือกระเบื้องรูปเถาไม้ ประดับหัวหลังคา ส่วนโอนิงาวาระนี้ เชื่อกันว่ามาจากองค์ประกอบทางสถาปัตยกรรมที่เรียก "โอนิตะ" หรือแผ่นไม้วาดเป็นรูปยักษ์ ใช้อุดรอยรั่วบนหลังคา โดยในยุคนาระ เดิมทีนิยมประดับหัวหลังคาด้วยกระเบื้องทำเป็นรูปลักษณ์อย่างอื่น แล้วนิยมทำเป็นรูปเด่นชัดมีลักษณะอย่างยักษ์ และที่สุดก็ทำเป็นยักษ์สามมิติไป

โอนิงาวาระใช้ประดับหลังคาวัดพุทธมากที่สุด

## อ้างอิง

## ระเบียงภาพ


ไฟล์:Japanese shrine roof tile.jpg
ไฟล์:Ono-jodoji onigawara P4268760.jpg|วัดโจโดะ
ไฟล์:Oni-gawara2.jpg|วัดเซนโกะกุ
ไฟล์:Onigawara.jpg


## ดูเพิ่ม

*ชิบิ (กระเบื้องมุงหลังคา)
*ชะชิโฮะโกะ
*การ์กอยล์
*คิมีรา (สถาปัตยกรรม)
*เครื่องประดับหลังคาพระราชวังญี่ปุ่น
*สถาปัตยกรรมญี่ปุ่น

หมวดหมู่:สถาปัตยกรรมญี่ปุ่น
หมวดหมู่:วัฒนธรรมญี่ปุ่น
สัตว์ร้ายแห่งมาลาวี

**สัตว์ร้ายแห่งมาลาวี** () เป็นชื่อสัตว์ป่าที่ไม่ทราบอัตลักษณ์ ซึ่งฆ่าคนไปอย่างน้อยสามคน และทำร้ายคนอีกสิบหกคนบาดเจ็บสาหัส ใน ค.ศ. 2003 ณ ใจเมืองโดวา หนึ่งร้อยกิโลเมตรจากจังหวัดลีลองวี ประเทศมาลาวี

สามคนที่ตายเป็นหญิงชราสองคนและทารกอายุสามปีอีกหนึ่งคน โดยสัตว์ร้ายขบกระบาล แล้วกินเครื่องในและอวัยวะสืบพันธุ์ของเหยื่อทั้งสาม ผู้ที่รอดชีวิตมาได้ต้องทุพพลภาพสาหัส บางคนเสียแขนและขาทั้งสอง หรือกระทั่งดวงตาหรือหูทั้งสองก็มี หญิงคนหนึ่งซึ่งรอดชีวิตถูกสัตว์ร้ายแหวะปากและจมูก ด้วยเหตุการณ์นี้ ชาวบ้านอย่างน้อยสี่พันคนเทครัวไปจากหมู่บ้านสี่แห่ง แล้วพากันไปหลบอยู่ที่ศาลากลาง

จักษุพยานปากหนึ่งรายงานว่า สัตว์ร้ายตัวนี้มีอัตลักษณ์คล้ายกับตัวที่ฆ่าคนไปห้าคน กุดแขนขาคนไปอีกยี่สิบคน และถูกเจ้าพนักงานตำรวจยิงตายไปเมื่อปีก่อน เจ้าพนักงานสัตว์ป่าคาดว่าสัตว์ร้ายนี้คงเป็นหมาในซึ่งติดเชื้อกลัวน้ำ แต่ชาวบ้านว่าสัตว์ร้ายนั้นตัวใหญ่กว่าหมาในที่ว่า บางคนเชื่อว่าสัตว์ร้ายตัวนี้เป็นหนึ่งในฝูงที่พวกเขาเคยล่าสังหารไปและวกกลับมาแก้แค้น

## อ้างอิง

หมวดหมู่:สัตว์กินคน
การปะทุของกริมสวอทน์ พ.ศ. 2554

[thumb|right|[กริมสวอทน์เมื่อวันที่ 22 พฤษภาคม ขณะกำลังพ่นเถ้าภูเขาไฟ]]
**การปะทุของกริมสวอทน์ พ.ศ. 2554** เป็นการปะทุของภูเขาไฟกริมสวอทน์ ภูเขาไฟที่มีพลังมากที่สุดของไอซ์แลนด์ ซึ่งทำให้เกิดการขัดขวางการเดินทางทางอากาศอย่างกว้างขวางทั่วทวีปยุโรปในเดือนพฤษภาคม พ.ศ. 2554 การปะทุครั้งล่าสุดของกริมสวอทน์เกิดขึ้นเมื่อปี พ.ศ. 2547 และการปะทุในอดีตครั้งรุนแรงที่สุดเคยเกิดขึ้นในปี พ.ศ. 2416

เมื่อวันที่ 21 พฤษภาคม พ.ศ. 2554 เกิดการปะทุขนาดเล็กขึ้น และในวันเดียวกัน การปะทุได้ทำลายน้ำแข็งซึ่งปกคลุมธารน้ำแข็ง ก่อนจะทวีความรุนแรงยิ่งขึ้น โดยพ่นเถ้าภูเขาไฟขึ้นไปสูงถึง 20 กิโลเมตรในอากาศ นอกจากนี้ยังมีรายงานว่าเกิดแผ่นดินไหวขนาดเล็กตามมาหลายครั้งขณะที่เกิดการปะทุขึ้น

เมื่อถึงวันที่ 22 พฤษภาคม เถ้าภูเขาไฟเริ่มแพร่กระจายไปถึงสกอตแลนด์และทางเหนือของแคว้นอังกฤษ ซึ่งส่งผลทำให้ต้องปิดน่านฟ้า และเกิดความขัดข้องในการเดินทางทางอากาศครั้งเลวร้ายที่สุดนับตั้งแต่การปะทุของเอยาฟยาตลาเยอคุตล์เมื่อปีที่แล้ว ไอซ์แลนด์ยังได้ปิดท่าอากาศยานนานาชาติเคฟลาวิก ซึ่งเป็นท่าอากาศยานหลักของไอซ์แลนด์ โดยเที่ยวบินโดยสารภายในประเทศถูกยกเลิกเช่นเดียวกัน เที่ยวบินโดยสารข้ามมหาสมุทรแอตแลนติกยังได้ประสบกับความล่าช้า และยังมีความเป็นไปได้ว่าการขัดข้องในการเดินทางทางอากาศอาจทำให้การเดินทางเยือนไอร์แลนด์ของประธานาธิบดีสหรัฐ บารัก โอบามา ต้องถูกยกเลิกไป

ส่วนประกอบของเถ้าภูเขาไฟจากกริมสวอทน์มีปริมาณซิลิกาต่ำกว่ามากเมื่อเทียบกับเถ้าภูเขาไฟจากเอยาฟยาตลาเยอคุตล์เมื่อปีที่แล้ว (50% เทียบกับ 63%) ซึ่งหมายความว่า การปะทุเมื่อปีที่แล้วมีความเหนียวกว่า เถ้าที่ถูกปลดปล่อยจากกริมสวอทน์มีความหยาบมากกว่าอนุภาคที่เล็กกว่าและถูกกัดกร่อนมากกว่าที่ถูกปลดปล่อยมาจากการปะทุของเอยาฟยาตลาเยอคุตล์

เมื่อถึงวันที่ 23 พฤษภาคม ทางการเดนมาร์กประกาศปิดน่านฟ้าที่มีความสูงต่ำกว่า 6.4 กิโลเมตรในส่วนตะวันตกเฉียงเหนือของประเทศ โดยมีบางเที่ยวบินล่าช้าหรือถูกยกเลิกไปที่โคเปนเฮเกน

## อ้างอิง

กริมสวอทน์ พ.ศ. 2554
หมวดหมู่:ภัยธรรมชาติในปี พ.ศ. 2554
กริมสวอทน์

**กริมสวอทน์** () เป็นทะเลสาบใต้ธารน้ำแข็งและภูเขาไฟในชื่อเดียวกัน ซึ่งตั้งอยู่ทางตะวันออกเฉียงใต้ของไอซ์แลนด์ กริมสวอทน์ตั้งอยู่ ณ ที่ราบสูงของไอซ์แลนด์ทางฝั่งตะวันตกเฉียงเหนือของชั้นน้ำแข็งปกคลุมวัทนาโจกุล ทะเลสาบมีพิกัดภูมิศาสตร์อยู่ที่ 64°25′N 17°20′W ที่ระดับความสูง 1,725 เมตร ใต้ทะเลสาบเป็นกระเปาะหินหนืดของภูเขาไฟกริมสวอทน์

กริมสวอทน์เป็นภูเขาไฟชั้นบะซอลต์ ซึ่งมีประวัติการปะทุบ่อยครั้งที่สุดในไอซ์แลนด์ และมีระบบรอยแยกที่วางตัวในทิศตะวันตกเฉียงใต้-ตะวันออกเฉียงเหนือ เนื่องจากภูเขาไฟส่วนใหญ่อยู่ใต้วัทนาโจกุล การปะทุส่วนใหญ่จึงเกิดขึ้นใต้ธารน้ำแข็งเช่นกัน และปฏิกิริยาระหว่างแมกมากับน้ำที่ละลายจากธารน้ำแข็งทำให้เกิดกิจกรรมการปะทุแบบพรีอะตอมแมกมาติก

เมื่อวันที่ 21 พฤษภาคม พ.ศ. 2554 เวลา 19:25 UTC การปะทุเกิดขึ้น โดยมีการพ่นเถ้าภูเขาไฟสูงขึ้นไปในอากาศถึง 12 กิโลเมตร และเกิดแผ่นดินไหวตามมาอีกหลายครั้ง ซึ่งขัดขวางการสัญจรทางอากาศในไอซ์แลนด์ กรีนแลนด์ สกอตแลนด์ นอร์เวย์ ไอร์แลนด์และอังกฤษเมื่อวันที่ 22-24 พฤษภาคม ขนาดการปะทุนั้นใหญ่กว่าการปะทุของเอยาฟยาตลาเยอคุตล์ พ.ศ. 2553 การปะทุนั้นหยุดลงเมื่อเวลา 02:40 UTC ของวันที่ 25 พฤษภาคม พ.ศ. 2554

## อ้างอิง

หมวดหมู่:ธรณีสัณฐานในประเทศไอซ์แลนด์
หมวดหมู่:ภูเขาไฟในประเทศไอซ์แลนด์
หมวดหมู่:แอ่งยุบปากปล่อง
พรรคประชาสันติ

**พรรคประชาสันติ** ( ตัวย่อ : CPP. ปส.) เป็นพรรคการเมืองไทยที่ก่อตั้งขึ้นในปี พ.ศ. 2552 โดยมีแกนนำคือเสรี สุวรรณภานนท์ อดีตสมาชิกวุฒิสภา กรุงเทพมหานคร และอดีตรองประธานสภาร่างรัฐธรรมนูญ พ.ศ. 2550

## ประวัติ
พรรคประชาสันติ เดิมก่อตั้งขึ้นโดยมีชื่อว่า **"พรรคธรรมาธิปัตย์"** โดยมี นายธันวา ไกรฤกษ์ เป็นหัวหน้าพรรค ต่อมาได้เปลี่ยนชื่อพรรคเป็น "ประชาสันติ" เมื่อวันที่ 21 เมษายน พ.ศ. 2554

ต่อมาในช่วงเดือนเมษายน พ.ศ. 2554 พรรคประชาสันติ ได้ประกาศร่วมงานทางการเมืองกับ ศ.ดร.ร.ต.อ.ปุระชัย เปี่ยมสมบูรณ์, นายพันธุ์เลิศ ใบหยก, พล.ต.อ.พัชรวาท วงษ์สุวรรณ, ผศ.ดร.นพดล อินนา และ พล.ต.อ.พิชิต ควรเดชะคุปต์ เพื่อเป็นทางเลือกให้กับประชาชน โดยมีเป้าหมายในพื้นที่กรุงเทพมหานครและปริมณฑล แต่ต่อมา ดร.ปุระชัย และสมาชิกอีกจำนวนหนึ่งได้ออกไปจัดตั้งพรรคการเมืองขึ้นใหม่ คือ พรรครักษ์สันติ ต่อมาในเดือนกุมภาพันธ์ พ.ศ. 2555 นายเสรี ได้ลาออกจากการเป็นสมาชิกพรรค จึงทำให้นายดนสวัสดิ์ ชาติเมธี รองหัวหน้าพรรค ต้องทำหน้าที่รักษาการหัวหน้าพรรคต่อมา

ในวันพฤหัสบดีที่ 25 ตุลาคม พ.ศ. 2561 ได้มีการเผยแพร่ประกาศนายทะเบียนพรรคการเมือง เรื่อง พรรคประชาสันติสิ้นสภาพความเป็นพรรคการเมือง ตามมติในที่ประชุม กกต. ครั้งที่ ๔๗/๒๕๖๑ (๑๑) เมื่อวันศุกร์ที่ 28 กันยายน พ.ศ. 2561 ซึ่งได้มีการประกาศตั้งแต่วันพฤหัสบดีที่ 4 ตุลาคม พ.ศ. 2561 สืบเนื่องจากนายสมชัยซึ่งเป็นรักษาการหัวหน้าพรรคได้มีหนังสือแจ้งเลิกพรรคประชาสันติ ลงวันที่ 7 สิงหาคม พ.ศ. 2561 มายัง กกต.

## การส่งผู้สมัครรับเลือกตั้ง
พรรคประชาสันติ ได้ส่งผู้สมัครรับเลือกตั้งสมาชิกสภาผู้แทนราษฎรในการเลือกตั้ง พ.ศ. 2554 โดยมีหมายเลขประจำพรรค คือ หมายเลข 33 ซึ่งผลการเลือกตั้ง ปรากฏว่าพรรคประชาสันติไม่มีผู้ได้รับเลือกตั้งเป็นสมาชิกสภาผู้แทนราษฎร

## อ้างอิง


ประชาสันติ
ประชาสันติ
ประชาสันติ
ครอบครัวซิลวาเนียน

thumb|กระจกร้านซิลวาเนียนแฟมิลีส์สโตร์ในลอนดอน

**ครอบครัวซิลวาเนียน** (; ) เป็นชื่อของกลุ่มการ์ตูนสัตว์สำหรับวิดีโอเกม และของเล่นสะสมแบบฟิกเกอร์ ที่สร้างขึ้นโดย เดวิด ซิลเวียน ในค.ศ. 1985 และจัดจำหน่ายไปทั่วโลกโดยหลายบริษัท มีเหล่าตัวละคร, การแบ่งกลุ่มครอบครัว, สัตว์ป่าที่มีความโดดเด่น อย่างเช่น บีเวอร์, เม่นแคระ, หนู และหมี แม้ว่าในไม่กี่ปีที่ผ่านมา ได้มีการแผ่สาขาเป็นสัตว์ชนิดอื่น เช่น แมว, สุนัข, เพนกวิน, ลิง และเมียร์แคต พวกมันยังคงเป็นส่วนหนึ่งของส่วนหลักในกระแสความนิยมของเล่น ค.ศ. 1990 ทั้งนี้คำว่า 'ซิลวาน' มีความหมายว่า 'แห่งพงไพร'

## การเติบโต
ที่จุดเริ่มต้นของการผลิตในค.ศ. 1985 ครอบครัวซิลวาเนียนได้วางจำหน่ายทั้งในญี่ปุ่นและอเมริกาเหนือ แม้จะมีบรรจุภัณฑ์ที่แตกต่างกันและมีความแตกต่างเล็กน้อยในตัวละครก็ตาม ต่อมา ในค.ศ. 1987 ความสำเร็จนี้ส่งผลให้นำไปสู่การขยายตลาดในยุโรปตะวันตก โดยในค.ศ. 1988 ครอบครัวซิลวาเนียนได้กลายเป็นสินค้าที่ประสบความสำเร็จอย่างสูงทั่วโลก มีการจัดทำเป็นอนิเมทซีรีส์และชนะรางวัลสมาคมร้านค้าของเล่นของอังกฤษในฐานะ "ของเล่นแห่งปี" สามปีติดต่อกัน (ในค.ศ. 1987, 1988 และ 1989) และยังมีอนิเมทซีรีส์ที่แสดงในยุค 80 ซึ่งเป็นที่นิยมในสเปนและสหราชอาณาจักร และยังได้แสดงในช่วงต้นยุค 1990 ในสหรัฐทางช่องนิคจูเนียร์

## สตอปโมชันอนิเมทซีรีส์ 1988
*สตอรีส์ออฟซิลวาเนียนแฟมิลีส์* เป็นสตอปโมชันอนิเมทซีรีส์ในอังกฤษ กับสี่เรื่องเล่าโดย เบอร์นาร์ด คริบบินส์ มีในค.ศ. 1988 

## 3ดีซีจี อนิเมะซีรีส์ 2007
ครอบครัวซิลวาเนียน ได้ถูกดัดแปลงเป็นโอวีเอสแตนอโลนสามตอนของอนิเมะคอมพิวเตอร์กราฟิกส์สามมิติในค.ศ. 2007 ซึ่งดีวีดีมีคุณลักษณะเป็นภาษาอังกฤษ

## อ้างอิง

## แหล่งข้อมูลอื่น
* Sylvanian Families Official Japanese website 
* Calico Critters Official US Website
* Sylvanian Families Official UK (and ROI) Collectors Club and shop

หมวดหมู่:โอวีเอ
หมวดหมู่:ของเล่น
ตลาดหลักทรัพย์อาเซียน

**ตลาดหลักทรัพย์อาเซียน** () เป็นตลาดในกลุ่มอาเซียน 7 แห่ง ประกอบด้วยตลาดหลักทรัพย์มาเลเซีย, อินโดนีเซีย, ฟิลิปปินส์ , สิงคโปร์, ไทย, โฮจิมินห์, และฮานอย โดยจะร่วมกันยกระดับหุ้นในอาเซียนให้เป็นหลักทรัพย์ที่ได้รับการยอมรับจากนักลงทุนทั้งในและนอกภูมิภาคอาเซียน โดยมีเป้าหมายร่วมกันที่จะเพิ่มสภาพคล่องของกลุ่มตลาดหลักทรัพย์อาเซียน ด้วยการส่งเสริมธุรกรรมข้ามตลาด การเพิ่มประสิทธิภาพช่องทางการเข้าถึงตลาดหลักทรัพย์อาเซียนให้สะดวกและง่ายขึ้น และการออกผลิตภัณฑ์ที่อ้างอิงหลักทรัพย์ในอาเซียน ซึ่งความร่วมมือของตลาดหลักทรัพย์อาเซียนจะเพิ่มความน่าสนใจและดึงดูดการลงทุนมายังภูมิภาค

## การรวมตัว
ตามแผนการจัดตั้งประชาคมเศรษฐกิจอาเซียน (ASEAN Economic Community: AEC) สมาชิกในกลุ่มตลาดหลักทรัพย์อาเซียนจะร่วมกันยกระดับหุ้นในอาเซียนให้เป็นหลักทรัพย์ที่ได้รับการยอมรับ (Asset Class) จากผู้ลงทุนทั่วโลก โดยตลาดหลักทรัพย์สมาชิกมีเป้าหมายร่วมกันที่จะเพิ่มสภาพคล่องของกลุ่มตลาดหลักทรัพย์สมาชิก ด้วยการส่งเสริมธุรกรรมข้ามตลาด การเพิ่มประสิทธิภาพช่องทางเข้าถึงตลาดหลักทรัพย์อาเซียนให้สะดวกและง่ายขึ้น และการออกผลิตภัณฑ์ที่อ้างอิงหลักทรัพย์ในอาเซียน ทั้งนี้การจัดตั้งตลาดหลักทรัพย์อาเซียนในครั้งนี้ ตลาดหลักทรัพย์สมาชิกได้ทำงานร่วมกับ ASEAN Capital Markets Forum: ACMF ซึ่งประกอบด้วยหน่วยงานกำกับดูแลของตลาดหลักทรัพย์ในประเทศอาเซียนมาอย่างต่อเนื่อง และในวันที่ 8 เมษายน พ.ศ. 2554 กลุ่มตลาดหลักทรัพย์อาเซียนได้เปิดตัวเว็บไซต์เพื่อส่งเสริมข้อมูลให้นักลงทุนทั้งในกลุ่มอาเซียนและทั่วโลกได้ทราบเกี่ยวกับความร่วมมือครั้งนี้ โดยมีกำหนดการดำเนินการร่วมกันของตลาดหลักทรัพย์อาเซียนภายในปี พ.ศ. 2558

## ความร่วมมือ
*ประเทศมาเลเซีย ตลาดหลักทรัพย์กัวลาลัมเปอร์ (KLSE)
*ประเทศอินโดนีเซีย ตลาดหลักทรัพย์อินโดนีเซีย (IDX)
*ประเทศฟิลิปปินส์ ตลาดหลักทรัพย์ฟิลิปปินส์ (PSE)
*ประเทศสิงคโปร์ ตลาดหลักทรัพย์สิงคโปร์ (SGX)
*ประเทศไทย ตลาดหลักทรัพย์แห่งประเทศไทย (SET)
*ประเทศเวียดนาม ตลาดหลักทรัพย์โฮจิมินห์ (HOSE) และ ตลาดหลักทรัพย์ฮานอย (STC)

## มูลค่าทางการตลาด
มูลค่าทางการตลาดของตลาดหลักทรัพย์อาเซียนอยู่ที่ประมาณ 1.8 ล้านล้านดอลลาร์สหรัฐ ซึ่งมีบริษัทรวมทั้งหมดกว่า 3,000 บริษัททั่วทั้งภูมิภาคอาเซียน

## การดำเนินงาน
ตลาดหลักทรัพย์มาเลเซีย, ฟิลิปปินส์, สิงคโปร์ และไทย จะเริ่มดำเนินงานภายในสิ้นปี พ.ศ. 2554 โดยจะดำเนินงานให้มีการซื้อขายข้ามระบบระหว่างประเทศกันได้ใน 4 ประเทศดังกล่าว ส่วนตลาดหลักทรัพย์อินโดนีเซียและเวียดนามจะเข้าร่วมภายในปี พ.ศ. 2556 นอกจากนั้นตลาดหลักทรัพย์ในกลุ่มประเทศอาเซียนอื่นๆอาจมีการพิจารณาเข้าร่วมหลังจากนั้น ยกเว้นประเทศบรูไนที่อาจไม่เข้าร่วมในตลาดหลักทรัพย์อาเซียน

## Asean Stars
หลักทรัพย์ Asean Stars ประกอบด้วยหุ้นที่มีขนาดใหญ่โดยพิจารณาจากมูลค่าของหลักทรัพย์ตามราคาตลาดและสภาพคล่องของหลักทรัพย์จำนวน 210 ตัวหรือ 30 หลักทรัพย์จากแต่ละตลาดหลักทรัพย์ โดย Asean Stars มีวัตถุประสงค์เพื่อรวมกลุ่มหลักทรัพย์ขนาดใหญ่ที่มีความน่าสนใจของตลาดหลักทรัพย์แต่ละแห่ง (หุ้นบลูชิพ) ของตลาดหลักทรัพย์อาเซียน ซึ่งจะช่วยให้นักลงทุนที่ไม่มีความคุ้นเคยในการลงทุนหุ้นของตลาดหลักทรัพย์อาเซียน สามารถเลือกหุ้นที่ต้องการได้ง่ายยิ่งขึ้น

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ตลาดหลักทรัพย์ในทวีปเอเชีย
หมวดหมู่:สมาคมประชาชาติแห่งเอเชียตะวันออกเฉียงใต้
ฟอกแค้นจากนรก

**ฟอกแค้นจากนรก** () เป็นภาพยนตร์แอคชั่นจากสหรัฐอเมริกา ซึ่งเป็นภาพยนตร์เรื่องที่สองของพระเอกจอมบู๊ สตีเว่น ซีกัล โดยเล่นคู่กับ เคลลี เลอบรอก ซึ่งเป็นภรรยาในชีวิตจริงของเขาอีกด้วย

## โครงเรื่อง
เมสัน สตอร์ม (ซีกัล) นายตำรวจแห่งลอสแอนเจลิส ได้เข้าไปสืบแผนการร้ายในท่าเรือแห่งหนึ่ง ซึ่งพวกผู้ก่อการร้ายได้นัดกันประชุมเกี่ยวกับแผนการที่จะสังหารวุฒิสมาชิก และให้เวอร์นอน เทรนด์ (แซดเลอร์) ได้ขึ้นดำรงตำแหน่งแทน สตอร์มแอบเห็นเหตุการณ์ทั้งหมด และได้ใช้กล้องวิดีโอถ่ายเก็บไว้เพื่อเป็นหลักฐานในการจับกุม แต่แล้วความโชคร้ายก็เกิดขึ้นกับสตอร์ม เมื่อสตอร์มได้โทรศัพท์ไปรายงานกับเพื่อนตำรวจเกี่ยวกับเรื่องคดีที่เกิดขึ้น และเรื่องราวก็เข้าถึงหูของเพื่อนตำรวจที่เป็นผู้สมรู้ร่วมคิดกับเทรนด์ จึงบุกมาทำร้ายสตอร์มและครอบครัวถึงที่บ้านหวังจะฆ่าปิดปากและทำลายหลักฐาน โดยภรรยาของสตอร์มได้ถูกยิงจนเสียชีวิต ลูกชายของสตอร์มหนีไปได้ ส่วนตัวสตอร์มเองถูกยิงจนอาการโคม่า และทุกคนก็คิดว่าสตอร์มเสียชีวิตไปแล้ว มีแต่หมวดโอมัลลี (คอฟฟิน) เพื่อนสนิทของสตอร์มเท่านั้นที่รู้ว่าสตอร์มยังมีชีวิตอยู่ จึงปิดเรื่องนี้ไว้เป็นความลับเพื่อความปลอดภัยของสตอร์ม และเก็บรักษาหลักฐานของสตอร์มเอาไว้ พร้อมทั้งดูแลซันนี่ ลูกชายของสตอร์มอีกด้วย

7 ปีต่อมา สตอร์มฟื้นขึ้นมาจากอาการโคม่าอย่างปาฏิหาริย์ โดยมีแอนเดรีย (เลอบรอก) นางพยาบาลที่คอยดูแลสตอร์มอย่างใกล้ชิด เขาได้ฝึกฝนการต่อสู้แบบตะวันออก และเตรียมพร้อมที่กลับมาล้างแค้นศัตรูของเขา รวมทั้งเปิดโปงความชั่วร้ายของวุฒิสมาชิกเทรนด์ที่เก็บเป็นความลับมานานถึง 7 ปี

## ตัวละครหลัก
* สตีเว่น ซีกัล รับบทเป็น *เมสัน สตอร์ม*
* เคลลี เลอบรอก รับบทเป็น *แอนดี้ "แอนเดรีย" สจ๊วต*
* วิลเลี่ยม แซดเลอร์ รับบทเป็น *เวอร์นอน เทรนด์*
* เฟรดเดอริค คอฟฟิน รับบทเป็น *เควิน โอมัลลี*

## อ้างอิง

## แหล่งข้อมูลอื่น

* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกันที่ออกฉายในปี พ.ศ. 2533
หมวดหมู่:ภาพยนตร์ศิลปะการต่อสู้
เจริญทอง เกียรติบ้านช่อง

**เจริญทอง เกียรติบ้านช่อง** อดีตนักมวยไทยชื่อดัง มีชื่อจริงว่า **เจริญ ชูมณี** มีชื่อเล่นว่า "เป็ด" เกิดเมื่อวันที่ 11 มิถุนายน พ.ศ. 2511 ที่ ตำบลทุ่งใหญ่ อำเภอทุ่งใหญ่ จังหวัดนครศรีธรรมราช เป็นลูกคนที่ 7 ในครอบครัวที่มีพี่น้องทั้งหมด 9 คน ซึ่งพี่ ๆ น้อง ๆ ที่เป็นผู้ชายหลายคนก็เป็นนักมวยไทยเช่นกัน ได้แก่ ฉลามทอง เกียรติบ้านช่อง (พี่ชาย), เจริญทรัพย์ เกียรติบ้านช่อง และสำราญทอง เกียรติบ้านช่อง (น้องชาย)

เจริญทอง ชกมวยไทยครั้งแรกเมื่ออายุ 12 ขวบ ได้เงินค่าตัวครั้งแรกมา 100 บาท  ต่อมาเมื่อมาเรียนต่อในกรุงเทพมหานคร ก็ยังคงชกมวยอยู่ จนกระทั่ง ใหม่ เมืองคอน (สมคิด ชูแก้วร่วง-ปัจจุบันเสียชีวิตแล้ว) มาพบเข้า จึงได้รับการฝากฝังให้เข้าสังกัด หลังจากนั้นก็ชกสั่งสมชื่อเสียงมาเรื่อย ๆ จนคว้าแชมป์ได้ 3 รุ่น ได้แก่ จูเนียร์แบนตั้มเวท (115 ปอนด์),  เฟเธอร์เวท (126 ปอนด์), ไลท์เวท (135 ปอนด์) ซึ่งทั้งหมดเป็นแชมป์ของสนามมวยเวทีลุมพินี

ในปี พ.ศ. 2531 เจริญทองถือว่าเป็นนักมวยไทยที่ประสบความสำเร็จและมีชื่อเสียงอย่างมาก และเมื่อ สามารถ พยัคฆ์อรุณ เสียแชมป์โลกในแบบมวยสากลไปแล้ว และกลับมาชกมวยไทยอีกครั้ง ได้ถูกประกบคู่กับเจริญทอง เพื่อพิสูจน์ว่าใครจะเป็นยอดมวยไทยตัวจริง ปรากฏว่า เจริญทองเป็นฝ่ายแพ้น็อกไปเพียงแค่ยกแรกเท่านั้น  แต่ว่าการชกในไฟท์นี้ เป็นไฟท์ที่เจริญทองภาคภูมิใจที่สุด

เจริญทองเคยได้รับค่าตัวสูงสุดคือ 2.5 แสนบาท ในการชกกับ แสนเชิง ปิ่นแสงชัย

นอกจากนี้แล้วยังเคยชกมวยสากลสมัครเล่นจนติดทีมชาติในช่วงระยะเวลาสั้น ๆ ในรายการคิงส์คัพ และชกในกีฬาเอเชียนเกมส์ พ.ศ. 2533 ที่ประเทศจีนด้วย

หลังแขวนนวมแล้ว เจริญทองเคยตกเป็นข่าวฮือฮาครั้งหนึ่ง เมื่อตัดสินใจถ่ายรูปในแบบนู้ด ด้วยความที่เป็นชายหนุ่มหน้าตาดี และได้ศึกษาจนจบพลศึกษา จากมหาวิทยาลัยราชภัฏจันทรเกษม

ต่อมา เจริญทองได้เปิดโรงเรียนสอนมวยไทยกับภรรยาที่เขตวังทองหลาง และในการเลือกตั้งทั่วไปเมื่อวันที่ 3 กรกฎาคม พ.ศ. 2554  ตกเป็นข่าวว่าจะเป็นผู้สมัคร ส.ส. สังกัดพรรคพลังคนกีฬา ของนายวนัสธนา สัจจกุล (ธวัชชัย สัจจกุล) แต่ทว่าท้ายที่สุดก็ได้สังกัดกับทางพรรคชาติไทยพัฒนา โดยทำการเปิดตัวพร้อมกับเพื่อนนักมวยอีก 3 คน คือ เขาทราย แกแล็คซี่, มนัส บุญจำนงค์ และสมรักษ์ คำสิงห์ โดยจะลงเลือกตั้งในพื้นที่บ้านเกิด ซึ่งจะต้องพบกับคู่แข่งคนสำคัญจากพรรคประชาธิปัตย์ คือ นายเทพไท เสนพงศ์ แต่ทว่าเมื่อตรวจสอบแล้วพบว่าไม่มีสิทธิลงรับเลือกตั้ง เพราะไม่ได้ไปใช้สิทธิเลือกตั้งท้องถิ่น จึงให้หลานชายลงสมัครแทน

ปัจจุบัน ในกลางปี พ.ศ. 2555 เจริญทองได้หวนกลับมาชกมวยอีกครั้งในวัย 44 ปี ในชื่อ "เจริญทอง ไก่ย่างห้าดาว" โดยมี ดร.พงษ์ วิเศษไพฑูรย์ แห่งบริษัทซีพี เป็นผู้จัดการ และมีความเป็นไปได้ว่าอาจจะได้ชกกับ สมรักษ์ คำสิงห์ 

## ชื่ออื่น
* เจริญทอง ไก่ย่างห้าดาว
## ผลงานด้านการแสดง
### ภาพยนตร์
* ผีหัวขาด (2545)
### ละครโทรทัศน์
* ปี พ.ศ. 2557 ลูกผู้ชายหัวใจเข้ม (ช่อง 7)

## อ้างอิง

## แหล่งข้อมูลอื่น
* เว็บไซต์โรงเรียนสอนมวยไทยเจริญทอง เกียรติบ้านช่อง 
* [เปิดวิสัยทัศน์ : “เจริญทอง เกียรติบ้านช่อง” เด็ก ชาติไทยพัฒนา จาก[โอเคเนชั่น]]

หมวดหมู่:นักมวยไทยชายชาวไทย
หมวดหมู่:บุคคลจากอำเภอทุ่งใหญ่
หมวดหมู่:ผู้ฝึกสอนมวยไทย
หมวดหมู่:พรรคชาติไทยพัฒนา
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:นักมวยสากลสมัครเล่นชาวไทย
หมวดหมู่:นักมวยจากจังหวัดนครศรีธรรมราช
ปี่เซียะ

**ผีซิว** หรือ **เผ่ย์เย้า** (; เพ็งอิม: pi5 hiu1) หรือในไทยมักเรียกตามภาษาแต้จิ๋วว่า **ปี่เซียะ** หรือ **ปี่เซี้ย** (; เพ็งอิม: bi7 sia5) เป็นสัตว์ประหลาดตามความเชื่อของจีนมาแต่โบราณ

เชื่อว่า ปี่เซียะ มีรูปร่างและเขาคล้ายกวาง แต่มีหน้า, หัว, ขาคล้ายสิงโต, มีปีกคล้ายนก, หลังคล้ายปลา และมีส่วนหางคล้ายแมวปนไปด้วยท้องและบางส่วนของหัวคล้ายมังกร เป็นสัตว์สี่ขา  และเป็นสัตว์ศักดิ์สิทธิ์ช่วยป้องกันและปัดเป่าภยันตรายและภูตผีปีศาจ สิ่งไม่ดีต่าง ๆ ได้  เชื่อว่าถูกแบ่งเป็นตัวผู้ชื่อ **ปี่** และ ตัวเมียชื่อ **เซียะ**

นอกจากนี้แล้วยังมีชื่อเรียกอื่นอีก เช่น **เทียนลู่** หรือ **เทียงลก** (, เพ็งอิม: tiang1 log8) ตามแต่ละพื้นที่อีกด้วย ซึ่งความหมายของชื่อเหล่านี้ แปลได้ว่า กวางสวรรค์ หรือ ขจัดปัดเป่า 

เชื่อกันว่า ปี่เซียะ เป็นลูกตัวที่ 9 ของมังกร เป็นสัตว์ที่กินเก่งและไม่มีรูทวาร จึงไม่มีการขับถ่าย ในปลายยุคราชวงศ์โจว ตรงกับยุคชุนชิว มีการนำปี่เซียะมาใช้เป็นสัญลักษณ์โดยประดับเป็นรูปบนธงสำหรับการออกรบ   โดยรวมในอดีตสันนิษฐานว่า ปีเซียะให้ความหมายในทางความกล้าหาญ  การปกป้องคุ้มภัย  และการต่อสู้เพื่อจะให้ได้มาซึ่งชัยชนะ 

นอกจากนี้แล้ว ปี่เซียะยังเป็นสัญลักษณ์ของการพิทักษ์และคุ้มครองทรัพย์สมบัติอีกด้วย อันเนื่องจากการที่เป็นสัตว์ที่กินอย่างเดียวไม่มีการขับถ่าย จึงมีการปั้นเป็นรูปปั้นเฝ้าหน้าท้องพระโรง ภายในพระราชวัง เช่น ฮ่องเต้ปูยี จักรพรรดิองค์สุดท้ายของราชวงศ์ชิงและประเทศจีน

ปัจจุบัน มีการบูชาปี่เซียะ โดยมักทำเป็นรูปเคารพของสัตว์ที่มีลักษณะดังกล่าวในลักษณะหมอบ และมักทำเป็นคู่กัน โดยจะตั้งวางให้สอดคล้องกับหลักฮวงจุ้ยด้วย อีกทั้งยังเป็นที่บูชาของนักพนัน ผู้ที่นิยมเสี่ยงโชคในลักษณะวัตถุมงคล จากการที่เป็นสัตว์ที่กินอย่างเดียวไม่มีถ่าย จึงเป็นสัญลักษณ์ของการเก็บทรัพย์ ซึ่งกาสิโนบางแห่งในประเทศจีน, มาเก๊า และฮ่องกง จะมีรูปปั้นปี่เซียะนี้อยู่ด้านหน้าด้วย

## อ้างอิง

## แหล่งข้อมูลอื่น

* Pi Yao at World of Feng Shui.com
* Yao Changes in 2007 at Feng Shui Chinese.com

หมวดหมู่:สิ่งมีชีวิตในตำนานจีน
หมวดหมู่:วัตถุมงคล
หมวดหมู่:การทำนายโชคชะตา
พรรคมวลชน

**พรรคมวลชน** () เป็นพรรคการเมืองในอดีตของประเทศไทย จดทะเบียนก่อตั้งพรรคอย่างเป็นทางการกับกระทรวงมหาดไทยเมื่อวันที่ 13 มิถุนายน พ.ศ. 2528 มีการยุบพรรคและจัดตั้งขึ้นใหม่อีก 2 ครั้ง คือ ในปี พ.ศ. 2538 และในปี พ.ศ. 2545

พรรคมวลชน ถือเป็นพรรคการเมืองขนาดเล็ก มีจำนวน ส.ส.ไม่มาก มีฐานเสียงอย่างหนาแน่นในพื้นที่ฝั่งธนบุรีของกรุงเทพมหานคร โดยเฉพาะในพื้นที่เขตบางแค, ภาษีเจริญ, บางบอน โดยมีหัวหน้าพรรคคนสำคัญ คือ ร.ต.อ.เฉลิม อยู่บำรุง

## ประวัติ
พรรคมวลชน มีการดำเนินการแบ่งออกเป็น 3 ช่วง ได้แก่
### ช่วงเริ่มก่อตั้ง
พรรคมวลชน จดทะเบียนเป็นพรรคการเมืองครั้งแรก เมื่อวันที่ 13 มิถุนายน พ.ศ. 2528 มี นายสมศักดิ์ ภาคีโพธิ์ เป็นหัวหน้าพรรค และ พ.ต.อ.อดุล กาญจนพันธุ์ เป็นเลขาธิการพรรค มีสำนักงานตั้งอยู่ที่ถนนปิ่นเกล้า แขวงบางยี่ขัน เขตบางกอกน้อย กรุงเทพมหานคร ส่งผู้สมัคร ส.ส.ครั้งแรกในการเลือกตั้ง พ.ศ. 2529 ได้รับเลือกตั้ง 3 ที่นั่ง โดยเป็นฝ่ายค้านในสภาผู้แทนราษฎร 

ต่อมาส่งผู้สมัครอีกครั้งในการเลือกตั้ง พ.ศ. 2531 ได้รับเลือกตั้ง 5 ที่นั่ง และได้เข้าร่วมรัฐบาลโดย ร.ต.อ.เฉลิม อยู่บำรุง ได้รับแต่งตั้งเป็นรัฐมนตรีประจำสำนักนายกรัฐมนตรี

พรรคมวลชน ได้ยุติการดำเนินงานเมื่อวันที่ 12 พฤศจิกายน พ.ศ. 2536 โดยได้ยุบพรรคเข้ารวมกับพรรคกิจสังคม

### ช่วงปี 2538
พรรคมวลชน ได้มีการจดทะเบียนจัดตั้งพรรคมวลชนขึ้นอีกครั้งในวันที่ 16 มีนาคม พ.ศ. 2538 โดยมีนายสมศักดิ์ ภาคีโพธิ์ เป็นหัวหน้าพรรค และนายชิงชัย ต่อประดิษฐ์ เป็นเลขาธิการพรรค ต่อมาที่ประชุมใหญ่วิสามัญของพรรคมวลชน ได้มีมติยุบรวมเข้ากับพรรคความหวังใหม่ ซึ่งนำโดย พลเอกชวลิต ยงใจยุทธ เมื่อวันที่ 10 พฤษภาคม พ.ศ. 2541 เป็นผลให้พรรคมวลชนต้องถูกยุบเลิกตั้งแต่วันที่ 10 มิถุนายน พ.ศ. 2541 เป็นต้นไป

### ช่วงปี 2545
ต่อมาในปี พ.ศ. 2545 ได้มีการจัดตั้งพรรคมวลชนขึ้นอีกครั้ง โดยมีพลเอก วรวิทย์ พิบูลศิลป์ เป็นหัวหน้าพรรค และมีนายการุณ รักษาสุข เป็นเลขาธิการพรรค โดย ร้อยตำรวจเอก เฉลิม อยู่บำรุง   อดีต สส.บัญชีรายชื่อพรรคความหวังใหม่ ได้กลับมาที่พรรคมวลชนตามเดิม ในฐานะ สส.ฝ่ายค้าน โดยมีผลงานในการอภิปรายไม่ไว้วางใจเรื่องสนามกอล์ฟอัลไพน์

กระทั่งในการประชุมสามัญประชุมจำ ครั้งที่ 1/2549 ได้มีมติเปลี่ยนชื่อพรรคเป็น **"พรรคทางเลือกใหม่"** และได้ยุบเลิกพรรคไปในเดือนธันวาคม พ.ศ. 2552

thumb|200px|พรรคทางเลือกใหม่

## รายนามบุคลากรในพรรค
### รายชื่อหัวหน้าพรรคมวลชน

### รายชื่อเลขาธิการมวลชน

## ผลการเลือกตั้ง
### ผลการเลือกตั้งทั่วไป

### การเลือกตั้งผู้ว่าราชการกรุงเทพมหานคร

### ผลการเลือกตั้งสมาชิกสภากรุงเทพมหานคร (สก.)

## อ้างอิง

หมวดหมู่:พรรคการเมืองไทยในอดีต

หมวดหมู่:พรรคการเมืองไทยที่ก่อตั้งในปี พ.ศ. 2528
หมวดหมู่:พรรคการเมืองไทยที่ยุบพรรคในปี พ.ศ. 2553
เทียมบุญ อินทรบุตร

**เทียมบุญ อินตบุตร** อดีตโปรโมเตอร์มวยชื่อดัง ผู้ถือได้ว่าเป็นผู้มีความสำคัญในแวดวงมวยทั้งมวยไทยและมวยสากลในประเทศไทย และถือเป็นแบบอย่างให้แก่โปรโมเตอร์ในปัจจุบันด้วย   

เทียมบุญเกิดเมื่อ พ.ศ. 2469 ที่จังหวัดลำปาง ในครอบครัวที่มีฐานะ ในวัยเด็กและวัยรุ่นเคยใช้ชีวิตมาอย่างโชกโชน   

เป็นที่รู้จักกันดีจากการเป็นโปรโมเตอร์จัดการชกของนักมวยสากลระดับแชมป์โลกชาวไทย อาทิ โผน กิ่งเพชร ที่ชิงแชมป์โลกรุ่นฟลายเวทคืนจาก ฮิโรยูกิ เอบิฮาระ นักมวยชาวญี่ปุ่น ซึ่งในครั้งนี้นับเป็นครั้งแรกที่มีการถ่ายทอดทางโทรทัศน์การชกมวยสากลชิงแชมป์โลกในประเทศไทย และการจัด "ศึกสายเลือด" การชิงแชมป์โลกระหว่างนักมวยไทยด้วยกันเองเป็นครั้งแรก คือ ชาติชาย เชี่ยวน้อย กับ พันธุ์ทิพย์ แก้วสุริยะ และที่เป็นที่จดจำได้ดีที่สุด คือ การที่เป็นผู้วางแผนให้ แสนศักดิ์ เมืองสุรินทร์ ชกมวยสากลเพียง 3 ครั้งเท่านั้นแล้วได้เป็นแชมป์โลก อย่างที่เรียกกันว่า "บันได 3 ขั้น"

นอกจากนี้แล้ว เทียมบุญถือว่าเป็นผู้สร้างจุดขายและประชาสัมพันธ์การชกมวยในรูปแบบใหม่ เช่น การแต่งเพลงมาร์ชเชียร์มวย หรือ การจัดมวยตามเสด็จพระราชกุศล เป็นต้น

เทียมบุญได้รับฉายาจากสื่อมวลชนในแวดวงมวยว่า "พญาอินทรี" หรือ "หัวแตงโม" เนื่องจากมีลักษณะศีรษะที่ใหญ่โต และไว้ผมทรงสั้นเกรียน

เทียมบุญยุติบทบาทตัวเองจากวงการมวยใน พ.ศ. 2526 ทำหน้าที่เป็นที่ปรึกษาสำนักงานทนายความและการบัญชี ย่านถนนวิสุทธิกษัตริย์  แต่สุขภาพทรุดโทรมจากทั้งโรคหัวใจ และถุงลมโป่งพอง อันเนื่องมาจากการสูบบุหรี่จัด ถึงขนาดต้องพกถังออกซิเจนไว้ข้างตัวตลอดเวลา เข้ารับการรักษาจากโรงพยาบาลหลายครั้ง

ต่อมาเกิดอุบัติเหตุลื่นหกล้มในห้องน้ำที่บ้านพักตัวเอง จนกระดูกสะโพกหัก 3 ท่อน ต้องเข้ารักษาตัวในโรงพยาบาลนานนับเดือน เมื่อกลับมาพักฟื้นที่บ้านได้ไม่นานนัก เทียมบุญตัดสินใจฆ่าตัวตายด้วยการยิงกระสุนขนาด จุด 38 ใส่ศีรษะตนเองจนเสียชีวิต เมื่อวันที่ 31 พฤษภาคม พ.ศ. 2534 ขณะมีอายุได้ 65 ปี งานศพของเทียมบุญได้รับพระราชทานเพลิงเป็นกรณีพิเศษที่วัดมักกะสัน

### พิธีกร
* **พ.ศ. 2513** : มวยไทย 7 สี ทุกวันวันอาทิตย์ เวลา 13.00 น.-15.00น. ทาง ช่อง 7 ร่วมกับ สหสมภพ ศรีสมวงศ์ (เริ่มวันที่ 2513-2526)

## อ้างอิง

หมวดหมู่:บุคคลจากจังหวัดลำปาง‎‎
หมวดหมู่:โปรโมเตอร์มวยชาวไทย
หมวดหมู่:บุคคลในวงการมวยไทย
หมวดหมู่:พิธีกรชาวไทย
หมวดหมู่:ผู้ฆ่าตัวตายด้วยอาวุธปืนในประเทศไทย
หญ้ารังนก

**หญ้ารังนก** (, ) เป็นพืชในวงศ์หญ้า และเป็นพืชฤดูเดียว ขึ้นเป็นกลุ่มก้อน สูง 50 - 100 ซม. ใบเป็นรูปเส้นยาว มีขน ยาว 5 - 30 ซม. ดอกเป็นดอกช่อ ประกอบด้วยช่อดอกย่อยแบบ spike ติดกันที่ปลาย  5 -10 ช่อ สีออกม่วงหรือม่วงอมเขียว มีขนสีม่วงที่บริเวณที่เป็นกลีบดอก วงชีวิตสั้น ออกดอกตลอดปี ขยายพันธุ์ด้วยเมล็ด ชอบดินแห้ง ทนต่อสภาพดินเค็ม มักเจริญในบริเวณที่รกร้าง ข้างถนน พบได้ทั่วประเทศไทย

## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. *Major weed in Thailand*. Ministry of Agriculture and cooperative
* หญ้ารังนก 

 หมวดหมู่:หญ้า
หญ้าปากควาย

**หญ้าปากควาย** (อังกฤษ: Crowfoot grass, Beach wiregrass; ) เป็นพืชวงศ์หญ้าและเป็นพืชฤดูเดียว แตกหน่อเป็นกลุ่ม ออกรากและยอดจากข้อของไหลที่อยู่ด้านล่าง สูง 30 - 50 ซม. ใบเป็นเส้นตรงยาว 20 ซม. มีขนที่ขอบใบ ดอกเป็นดอกช่อแบบ spike ประกอบด้วยช่อดอกย่อย 2-7 อัน ยาว 2-4 ซม. มีขนตรงกลาง วงชีวิตสั้น ออกดอกได้ตลอดปี ขยายพันธุ์ด้วยเมล็ดและไหล ชอบดินแห้ง พบตามที่สูง และที่ดินรกร้าง กระจายพันธุ์ทั่วประเทศไทย

ในทวีปแอฟริกา พืชชนิดนี้ใช้เป็นพืชอาหารแบบดั้งเดิม โดยมีการใช้เมล็ดของพืชชนิดเป็นอาหารสัตว์เมื่อความแห้งแล้ง อดอยาก ในขณะที่ในพื้นที่อื่นๆถือว่าเป็นวัชพืช
## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
    
## แหล่งข้อมูลอื่น
*Jepson Manual Treatment: Dactyloctenium aegyptium
*USDA Plants Profile - ''Dactyloctenium aegyptium''
*Grass Manual Treatment 
*Virginia Tech Weed Identification 
*''Dactyloctenium aegyptium'' - Photo gallery

 หมวดหมู่:หญ้า
หญ้าปล้องข้าวนก

**หญ้าปล้องข้าวนก** (ภาษาอังกฤษ: Finger grass, Tropical crabgrass)  เป็นพืชวงศ์หญ้าและเป็นพืชฤดูเดียว อยู่เป็นกลุ่มก้อน แตกกิ่งตามข้อสูง 30-50 ซม. ใบยาว มีขนที่ปลอกหุ้มใบและส่วนโคนใบ มี ligule เป็นเยื่อบางๆ ดอกเป็นดอกช่อแบบ spike ประกอบด้วยช่อดอกย่อย 5-8 ช่อ ยาว 10 ซม. ขยายพันธุ์ด้วยเมล็ด ชอบขึ้นในช่อดอกย่อยบริเวณสูง พบในพื้นที่รกร้างและพื้นที่เกษตรกรรม พบได้ทั่วประเทศไทย
## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. *Major weed in Thailand*. Ministry of Agriculture and cooperative
 หมวดหมู่:หญ้า
สนอง รักวานิช

**สนอง รักวานิช** อดีตเทรนเนอร์มวยไทยและมวยสากลที่มีชื่อเสียง และเป็นเจ้าของค่ายเมืองสุรินทร์ ซึ่งเป็นค่ายมวยที่มีชื่อเสียงมากในอดีต

สนอง เกิดเมื่อปี พ.ศ. 2481 ที่จังหวัดสระบุรี แต่ได้มาเติบโตและใช้ชีวิตในกรุงเทพมหานคร จบการศึกษาจากโรงเรียนโยธินบูรณะและโรงเรียนช่างก่อสร้างดุสิต

เคยขึ้นชกมวยในแบบมวยไทยในชื่อ "สนองชัย เกศสงคราม" แต่ทว่าไม่ประสบความสำเร็จ เพราะขึ้นชกได้แค่ 3–4 ครั้ง มีแต่แพ้ตลอด แต่ก็ไม่ละทิ้งวงการมวย ยังคงทำหน้าที่เป็นพี่เลี้ยงและเทรนเนอร์ให้กับนักมวยคนอื่น ๆ ในค่ายเกศสงคราม จนกลายมาเป็นบุคคลที่มีชื่อเสียงขึ้นมาในวงการมวย  และกลายมาเป็นเจ้าของค่ายมวยเมืองสุรินทร์ เมื่อศิริชัย เรืองกาญจนเศรษฐ์ เจ้าของค่ายมวยเมืองสุรินทร์ ได้โอนกิจการมาให้สนองเป็นผู้ดูแล ซึ่งค่ายมวยเมืองสุรินทร์ในเวลาต่อมาได้มีนักมวยฝีมือดีทั้งในแบบมวยไทยและมวยสากลอยู่ในสังกัดหลายคน อาทิ แสนศักดิ์ เมืองสุรินทร์, ประยูรศักดิ์ เมืองสุรินทร์, ปราบธรณี เมืองสุรินทร์, สำราญศักดิ์ เมืองสุรินทร์, รักแท้ เมืองสุรินทร์ เป็นต้น ซึ่งนักมวยในค่ายจะเรียกสนองด้วยความเคารพว่า "พี่หนอง"

สนอง รักวานิช เป็นบุคคลที่มีรูปร่างอ้วน มีน้ำหนักตัวมากกว่า 100 กิโลกรัม เป็นบุคคลที่มีบุคลิกเสียงดังโผงผางดุดันเมื่อเวลาฝึกซ้อม แต่จะหัวเราะและยิ้มแย้มอารมณ์ดีในยามปกติ จนได้รับฉายาว่า "เด็กโบราณ" หรือ "จอมตบ"

ชีวิตครอบครัว สนองมีบุตรสามคน คือ อนุรักษ์ (บุตรชาย), อมรรัตน์ (บุตรสาว) และ อภิรักษ์ รักวานิช (บุตรชาย)

บั้นปลายชีวิต ด้วยความที่เป็นบุคคลที่มีรูปร่างอ้วน ทำให้มีโรคประจำตัวรุมเร้าหลายโรค จนกระทั่งเสียชีวิตลงเมื่อปี พ.ศ. 2530 ด้วยอายุ 49 ปี กิจการค่ายมวยให้ได้ภริยาและลูก ๆ เป็นผู้ดูแล

## อ้างอิง

หมวดหมู่:ผู้ฝึกศิลปะการต่อสู้จากจังหวัดสระบุรี
หมวดหมู่:นักมวยจากกรุงเทพมหานคร
หมวดหมู่:ผู้ฝึกสอนมวยไทย
หมวดหมู่:ผู้ฝึกสอนมวยสากล
หมวดหมู่:บุคคลจากโรงเรียนโยธินบูรณะ